cyanic-selkie/wikianc huggingface dataset:
Question...?
כתיבה והלחנה
לאורך השיר מעלה הדוברת מחשבות על מערכת היחסים הרעועה בה נמצאת, וכיצד דברים שונים בה היו יכולים להתפתח אחרת. את הדוברת סוויפט מתארת כ"ילדה טובה" ולבן-זוגה נעשה שימוש בביטוי "ילד עצוב". בפזמון היא מעמתת את הגבר בסדרת שאלות רטוריות, דוגמת "האם עזבת את הבית שלה באמצע הלילה?" "האם היית רוצה שתסתבך יותר כשהיא אמרה שזה היה יותר מדי?" "האם היית רוצה שעדיין תוכל לגעת בה?", שתשובותיהן היו ידועות לה מראש. היא לועגת בעדינות למושא האהבה החדש של הגבר.
שיקגו בלאקהוקס
1967 - 2009: בצורת ארוכה ותחילת שינוי
בהמשך העשור המשיכו ההוקס לעלות באופן קבוע לפלייאוף, אם כי לא הגיעו בו רחוק. ב-1975/76 רכשו מבוסטון את המגן האגדי בובי אור, אולם אור היה כבר מעבר לשיאו, סבל מפציעות חוזרות ונשנות ופרש ממשחק ב-1979. שנה אחריו, אחרי 22 עונות בקבוצה, פרש ממשחק גם סטן מיקיטה.
Question...?
כתיבה והלחנה
Teen Vogue זיהה מספר אזכורים לשיריה הקודמים של סוויפט, כמו לנשק מישהו ב"חדר צפוף" – "Dress" מ-Reputation ומפגשים ליליים עם זיקה לאהבה – "Style", "All You Had to Do Was Stay" ו-"How You Get the Girl" מתוך 1989. אן פאוורס מNPR ציטטה את מילות השיר "האם אי פעם מישהו נישק אותך בחדר צפוף, וכל אחד מחבריך צחק עליך? אולם 15 שניות לאחר מכן מחאו לך כפיים?" וטענה כי מדובר בשיאו של השיר. לטענתה של פאוורס, השורות המצוטטות מדמות חרדה שיש לנשים כלפי הדאגה המציפה את לבבותיהן מלחץ חברתי.
שיקגו בלאקהוקס
1967 - 2009: בצורת ארוכה ותחילת שינוי
בשנות ה-80 ה-NHL הפכה לליגה קשה הרבה יותר עבור ההוקס. סגירתה של ה-WHA גרמה להתרחבות נוספת של הליגה ב-4 קבוצות שנפלטו מה-WHA, וכעת הייתה להוקס תחרות קשה גם במערב. ההוקס עלו ב-1981/82 לגמר החטיבתי, שם נוצחו על ידי ונקובר קנאקס. גם ב-1982/83 וב-1984/85 הגיעו ההוקס עד הגמר החטיבתי, ובשתי הפעמים נוצחו על ידי אחת הקבוצות המוכשרות בתולדות ה-NHL - אדמונטון אוילרס על שלל כוכביה, ובראשם וויין גרצקי. כוכב הקבוצה באותם ימים היה החלוץ הצעיר דניס סבארד.
ב-1986 עבר מישהו במשרדי ההוקס על מסמכי הרישום הישנים של הקבוצה ל-NHL, וגילה במקרה שהקבוצה נרשמה לליגה 60 שנה קודם לכן בשם "בלאקהוקס", במילה אחת. הקבוצה החליטה להיקרא מעתה והלאה בשמה הרשמי על פי המסמכים, וכך היה.
Question...?
ביקורות
"" זכה לביקורות חיוביות מפי מבקרי המוזיקה העכשווית. קרל וילסון ראה בו כרצועה הנגדית לסינגל המוביל של Midnights, "Anti-Hero". – כתב. אן פאוורס שיבחה גם כן על ההפקה, וטענה כי מדובר ב"שיר שרק סוויפט יכולה לכתוב". לטענתה, הוא לוכד מספר רגשות ותחושות במקביל לכדי דבר אחד בצורה חדה וחריפה. ספנסר קוורנהבר מ-The Atlantic התרשם מאוד מהסיפור ומהעלילה של "", ואילו אלכסיס פטרידיס בחר בו כרצועה הטובה ביותר מ-Midnights.
מבחינה מלודית טען ג'ון קרמניקה כי מדובר באחד מהשירים הטובים ביותר באלבום. בובי אוליביירה ראה ב-"" כסינגל פוטנציאלי, שהיה יכול לכבוש את מצעד שירי הרדיו בקלות. אלן ג'ונסון מ-Paste שיבחה על הפקת השיר, שלטענתה הייתה מאופקת בהרבה ממוזיקת הפופ במיינסטרים. לעומת זאת, קרייג ג'נקינס מ-Vulture טען כי הפזמון מציק וחוזר על עצמו. ג'ייסון ליפשוץ ממגזין הבילבורד הציג את "" במקום האחרון בדירוג הרצועות של Midnights.
שיקגו בלאקהוקס
1967 - 2009: בצורת ארוכה ותחילת שינוי
עם הסגל החדש המשיכו הבלאקהוקס להרשים. ב-1990/91 סיימו את העונה הרגילה במאזן הטוב בליגה, אולם בסיבוב הראשון בפלייאוף הופתעו על ידי מינסוטה נורת'סטארס. ב-1991/92 הצליחו ההוקס לאחר סדרת כישלונות לעבור את משוכת הגמר החטיבתי ולהגיע לסדרת גמר גביע סטנלי, לאחר 19 עונות של הפסקה. שם נתקלו ההוקס באלופה מהעונה הקודמת, פיטסבורג פינגווינס של מריו למיה. הפינגווינס ניצחו בסדרה בקלות 4:0 והגנו על תוארם, וגביע סטנלי המשיך לחמוק מההוקס זו העונה ה-31 ברציפות.
במשחק הרביעי באותה סדרת גמר גביע סטנלי הוציאו ההוקס מהשער את בלפור ובמקומו נכנס לשחק השוער המחליף, הצ'כי דומיניק האשק. האשק נבחר בדראפט על ידי ההוקס עוד ב-1983 כשהיה בן 16 בלבד, ולמעשה נבחר באותו דראפט בו נבחר מאמנו, ולדיסלב טרטיאק. אולם כמו טרטיאק, המלחמה הקרה מנעה ממנו הגעה ל-NHL, והוא הגיע להוקס רק עונה אחת קודם לכן. עד אותו משחק כמעט לא שיחק האשק בקבוצה, אולם במשחק הזה, למרות שההוקס נוצחו בו, הפגין יכולת גבוהה מאוד בדרך להפוך לאחד השוערים הגדולים בתולדות ה-NHL. למרות היכולת הזו, בעוד עסקה תמוהה, הועבר האשק באותו קיץ לבאפלו סייברס.
Question...?
הצלחה מסחרית
לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "" דורג באותו שבוע במקום השביעי עם 31 מיליון השמעות בסטרימינג, 21,400 עותקים דיגיטליים ו-425,000 השמעות איירפליי ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. בזה האחרון הוא אף כבש את המקום הראשון. בקנדה הוט 100 דורג בשיאו במקום העשירי, ואף קיבל מאיגוד תעשיית ההקלטות הקנדי תואר זהב על נתוני מכירות של כ-40,000 עותקים ברחבי המדינה. "" הגיע למקום השביעי ב ובסינגפור, למקום השמיני במלזיה, למקום ה-11 באוסטרליה, למקום ה-15 בווייטנאם ולמקום ה-20 באיסלנד. כמו כן, הוא דורג כשיר ה-11 במצעד הבילבורד גלובל 200.
שיקגו בלאקהוקס
1967 - 2009: בצורת ארוכה ותחילת שינוי
ב-1993/94 נוצחו ההוקס בסיבוב הראשון בפלייאוף על ידי טורונטו מייפל ליפס, ובסיום אותה סדרה נפרדו מאולמם המיתולוגי, "שיקגו סטיידיום". את עונת 1994/95 - עונה מקוצרת בשל סכסוך עבודה בין הבעלים לשחקנים שהוביל להשבתת מגן של בעלי הקבוצות - עברו ההוקס באולמם החדש, יונייטד סנטר.
בהמשך העשור, בסדרת עסקאות, ויתרו הבלאקהוקס על כוכביהם הגדולים - בלפור, רוניק וצ'ליוס. הקבוצה דשדשה, וב-1997/98 החמיצה את הפלייאוף לאחר 29 עונות רצופות - עונה אחת פחות משיא הליגות המקצועניות העיקריות בצפון אמריקה, המוחזק על ידי בוסטון ברואינס. במרבית העשור הראשון של המאה ה-21 היו הבלאקהוקס אחת הקבוצות החלשות בליגה, כאשר פרט לעונת 2001/02 בה נוצחו בסיבוב הראשון של הפלייאוף, לא עלו כלל לפלייאוף בין 2000 ו-2009.
עם זאת, ניכר שינוי בקבוצה לקראת סיום העשור. רוקי וירץ, בנו של ביל וירץ שהיה הבעלים והנשיא של הקבוצה במשך 41 שנה, ירש את אביו שנפטר ממחלה קשה ב-2007. הקבוצה עשתה צעדים משמעותיים לחיזוק: עם בחירת הדראפט הראשונה של 2007 בחרה הקבוצה את פטריק קיין, שהצטרף בעונת הרוקי שלו לג'ונתן טייבס שנבחר בדראפט עוד בשנה שלפני כן. שניהם התגלו כשחקני השנה הראשונה הטובים בליגה, והיו שניהם המועמדים הסופיים לגביע קאלדר - גביע הרוקי של העונה. קיין היה זה שזכה לבסוף. בקיץ 2008 פנתה הקבוצה לשוק השחקנים החופשיים, והחתימה על חוזה ל-4 שנים את השוער הצרפתי קריסטובל הואה, ואת המגן בריאן קמפבל על חוזה ל-8 שנים. התוצאות נראו לעין - הבלאקהוקס עלו לפלייאוף לראשונה מאז 2002 והגיעו עד גמר החטיבה המערבית, בו נוצחו על ידי דטרויט רד וינגס. גם הקהל הביע אמון בקבוצה, והיא הובילה את ה-NHL עם ממוצע של למעלה מ-22000 צופים למשחק. במהלך אותה עונה שיחקה הקבוצה מול דטרויט ב"וינטר קלאסיק" של 1 בינואר, משחק ליגה של ראש השנה האזרחית שמתקיים תחת כיפת השמיים. המשחק שוחק בריגלי פילד, אצטדיון קבוצת הבייסבול שיקגו קאבס, ומשך למעלה מ-40000 צופים.
2010 - 2013: הבצורת נשברת בשתי אליפויות
לקראת עונת 2009/10 עשתה הקבוצה את הרכש המשמעותי ביותר שלה, כאשר החלוץ הסלובקי מריאן הוסה הוחתם על חוזה ל-12 שנה, יחד עם החתמת הצעירים טייבס וקיין על חוזים ארוכי טווח. הבלאקהוקס סיימו את העונה הרגילה עם 52 ניצחונות לעומת 22 הפסדים ו-8 הפסדים בהארכה (המקנים נקודה בטבלה). בפלייאוף ניצחו ההוקס את נאשוויל פרדטורס ואת ונקובר קנאקס, ועלו לגמר החטיבה המערבית בו פגשו את הקבוצה עם המאזן הטוב במערב, סן חוזה שארקס. ההוקס הביסו את השארקס 4:0 כדי לעלות לסדרת הגמר על גביע סטנלי. בסדרת הגמר ניצחו ההוקס ב-6 משחקים את פילדלפיה פליירס וזכו בגביע סטנלי, ובכך סיימו בצורת ארוכה של 49 שנים.
בעונת 2010/11 לא הצליחה הקבוצה לשחזר את הצלחות העונה הקודמת. הבלאקהוקס השתחלו ברגע האחרון למקום השמיני והאחרון לפלייאוף מהחטיבה המערבית, לאחר מאבק קשה שנמשך עד למשחק האחרון של העונה הרגילה. בפלייאוף הצליחה לחזור מפיגור של 3:0 בסדרת הסיבוב הראשון מול הקבוצה בעלת המאזן הטוב בליגה, ונקובר קנאקס, עם שלושה ניצחונות רצופים, אולם במשחק השביעי נכנעה הקבוצה לאחר הארכה והודחה. גם בעונת 2011/12 הודחה הקבוצה בסיבוב הראשון של הפלייאוף, הפעם על ידי פיניקס קויוטיס.
את עונת 2012/13, שנפתחה באיחור עקב השבתת מגן במסגרת סכסוך עבודה בין הליגה ושחקניה, פתחה הקבוצה בסערה. במשך 24 המשחקים הראשונים של העונה - מחצית מהעונה המקוצרת - לא נוצחו הבלאקהוקס במהלך הזמן החוקי, כאשר מתוכם השיגו 21 ניצחונות ו-3 הפסדים בהארכה שמעניקים נקודה בטבלה. בכך שברו באופן בולט את שיא ה-NHL שעמד על 17 משחקים מפתיחת העונה ללא הפסד בזמן החוקי.
הפתיחה המצוינת איפשרה לבלאקהוקס לתפוס את המקום הראשון בליגה בסיום העונה הרגילה ולזכות בגביע הנשיאים.
גם בפלייאוף המשיכה הקבוצה להפגין את יכולתה. הבלאקהוקס הדיחו בקלות את מינסוטה ויילד בחמישה משחקים, גברה בסדרה מלאה של שבעה משחקים על דטרויט רד וינגס, ובגמר החטיבתי הדיחו בחמישה משחקים את האלופה היוצאת, לוס אנג'לס קינגס, ועלו לסדרת הגמר על גביע סטנלי.
סדרת הגמר הפגישה את הבלאקהוקס עם בוסטון ברואינס, שהפגינה במהלך העונה יכולת הגנתית משובחת. בסדרה שהוגדרה על ידי רבים כאחת מסדרות הגמר הטובות בתולדות הליגה ניצחו הבלאקהוקס בשישה משחקים וזכו בגביע סטנלי, כאשר במשחק השישי שנעל את הסדרה הפכו פיגור לניצחון בשני שערים בתוך 17 שניות ב-2 הדקות האחרונות של המשחק.
2013 - 2017: השושלת הראשונה של המאה ה-21
עם שמירה של שלד הכוכבים שהביא לה את שתי האליפויות, קיוו הבלאקהוקס להיות הקבוצה הראשונה במאה ה-21 שמגינה על תואר האליפות שלה. למרות עונה מרשימה, תקוותם של הבלאקהוקס נכזבה עם הפסד דרמטי בשבעה משחקים בגמר החטיבה המערבית ללוס אנג'לס קינגס. כוכב ההגנה דנקן קית' נבחר למגן העונה בליגה וזכה בגביע נוריס.
בסדרת הגמר הראו הבלאקהוקס עליונות ברורה על יריבתם, טמפה ביי לייטנינג, ניצחו בסדרה בחמישה משחקים וזכו בגביע סטנלי בפעם השלישית ב-6 שנים. במונחי ה-NHL של המאה ה-21, בה אף קבוצה לא זכתה בשתי אליפויות רצופות עד אז, ההישג הפך את הבלאקהוקס בעיני רבים לשושלת הראשונה של ה-NHL במאה ה-21. דנקן קית', שזכה עונה קודם לכן בתואר מגן העונה בליגה, זכה הפעם בגביע קון סמיית' כ-MVP של הפלייאוף.
עם זאת, למרות החזרתו לקבוצה של החלוץ אנדרו לד שזכה איתה באליפות ב-2010, שוב לא הצליחו הבלאקהוקס להגן על תוארם עונה לאחר מכן, כשנוצחו בסיבוב הראשון בפלייאוף.
עונה רגילה מצוינת ב-2016/17 הביאה את הבלאקהוקס למקום הראשון בחטיבה המערבית, אך בפלייאוף הובסה הקבוצה במפתיע על ידי נאשוויל פרדטורס והודחה בלא שניצחה ולו משחק אחד.
2017 - ההווה: סוף עידן טייבס - קיין
בעונת 2017/18 סבלו הבלאקהוקס מסדרה של עסקאות כושלות שבין השאר שלחו מהקבוצה את המגן השוודי הוותיק ניקולאס היאלמרסון ואת החלוץ הרוסי המצטיין ארטמי פנארין, ומסדרת פציעות ומחלות שגרמו להיעדרותם של כוכב ההתקפה הסלובקי מריאן הוסה מהעונה כולה והשוער הראשון קורי קרופורד מחלק ניכר ממנה. הבלאקהוקס נחלשו ככל שהעונה התקדמה, והחמיצו את המקום בפלייאוף לראשונה מאז 2008. עונה אחת לאחר מכן, ללא הוסה שעזב את הקבוצה ועם קאם וורד כשוער ראשון במקום קורי קרופורד המועד לפציעות, כשלה הקבוצה שוב ולא הייתה גורם במאבק על עלייה לפלייאוף.
עונה חלשה נוספת, 2019/20, הסתיימה בטרם עת עקב מגפת הקורונה כשהבלאקהוקס מדורגים במקום ה-12 בחטיבה המערבית. למזלה של הקבוצה, נקבע לפלייאוף סיבוב מוקדם עקב המצב שנוצר, והבלאקהוקס שיחקו בו מול המדורגת 5 אדמונטון אוילרס והפתיעו אותה. בסיבוב הראשון הובסו הבלאקהוקס על ידי וגאס גולדן נייטס. היכולת החלשה נמשכה בשתי העונות לאחר מכן, והבלאקהוקס היו רחוקים מעלייה לפלייאוף.
עם תום עונת 2022/23, שהסתיימה אף היא בכשלון ורחוק ממאבק הפלייאוף, פורקה סופית השושלת שהביאה לבלאקהוקס את ההצלחות בעשור הקודם. פטריק קיין הועבר עוד במהלך העונה לניו יורק ריינג'רס, ובסיום העונה סיים גם הקפטן ג'ונתן טייבס את דרכו בקבוצה.
לוגו
במהלך המאה ה-21 נשמעו מספר קריאות לקבוצה להחליף את הלוגו, בשל חוסר תקינות פוליטית.
יריבויות
לבלאקהוקס יריבות בת עשרות שנים עם דטרויט רד וינגס, יריבות שהתעצמה לאורך השנים בהן היו שתי הקבוצות חברות בבית המרכזי בחטיבה המערבית. גם המעבר של הרד וינגס לחטיבה המזרחית בארגון מחדש שנעשה בליגה ב-2014 לא הקהה את היריבות.
יריבות חריפה נוספת היא עם סנט לואיס בלוז. שתי הקבוצות חברות יחד בבית המרכזי מאז 1970. זו היריבות הקשה ביותר ב-NHL מבחינת כמות הקטטות המתפתחות במשחקים בין הקבוצות.
סגל שחקנים
נכון ל-30 במרץ 2023
Lumiére
Lumiére (בעברית: אור) הוא סינגל שהוקלט על ידי המוזיקאי הישראלי עידן רייכל בשיתוף הזמרת הקנדית בייריס. השיר יצא לאור ב-16 בדצמבר 2019, כשיר הנושא של סדרת הטלוויזיה "הנספח", על ידי חברת התקליטים הליקון.
רקע וכתיבה
השיר הוא שיר פופ שנכתב על ידי עידן רייכל ומקסימה לה פלאגואה והולחן והופק על ידי רייכל. השיר מהווה כשיר הנושא של סדרת הטלוויזיה "הנספח" המשודרת ב-HOT3. השיר משלב את שפות העברית והצרפתית, המושרים על ידי רייכל ובייריס בהתאמה.
וידאו קליפ
הווידאו קליפ הנלווה שצולם לשיר הועלה לערוץ היוטיוב של HOT ב-25 בדצמבר 2019. בקליפ ניתן לראות קטעים מתוך סדרת הטלוויזיה "הנספח".
אגוניי
אגוניי הרננדז מוראלס (בספרדית: Agoney Hernández Morales; נולד ב-18 באוקטובר 1995) הוא זמר ספרדי.
ביוגרפיה
נולד בעיר אדחה שבטנריפה, ספרד.
קריירה
לאחר השתתפותו בתוכנית החל את הקריירה המוזיקלית שלו, והשיק בהצלחה מספר שירים בשוק והשתתף בתוכניות טלוויזיה שונות.
בין אוקטובר לדצמבר 2018 הוא יצא לסיבוב הופעות סולו ראשון. הסיור החל ב-11 באוקטובר 2018 בעיר הולדתו אדחה וביקר בערים הספרדיות המרכזיות כמו מדריד, ולנסיה, ברצלונה או סרגוסה. הוא גם השתתף במספר קליפים. הוא הפך לאייקון של קהילת הלהט"ב, למעשה הוא היה אחד המטיפים של הגאווה להט"ב במדריד 2018.
בנובמבר 2019 ערך אגוני את סיבוב ההופעות המוזיקלי הראשון מחוץ לספרד, במיוחד בארגנטינה. אגוני בולט מוזיקלית בזכות העוצמה הקולית הגדולה שלו והרבגוניות של קולו. אלבום הבכורה שלו, Libertad, פורסם ב-28 באוגוסט 2020. האלבום הוצב במקום הראשון ברשימת המכירות הספרדית הרשמית.
בתחילת 2023 השתתף בתוכנית בנידורם פסט 2023, אירוע שנערך לבחירת המועמדות הייצוגית של ספרד לאירוויזיון באותה שנה. ב-19 בדצמבר פרסם אגוני ברשתות החברתיות שלו את השיר Quiero arder, את מועמדותו לבנידורם פסט, החל כחביב הציבור הגדול. לבסוף, אגוני סיים שני בדירוג עם סך של 145 נקודות.
כסף בבנק (2020)
כסף בבנק (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-10 במאי 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה, בעוד שקרבות הסולם המסורתיים הוקלטו מראש ב-15 באפריל והתקיימו במשרדי המטה של הארגון שבסטמפורד, קונטיקט. האירוע היה האירוע ה-11 בסדרת אירועי כסף בבנק.
במקור, האירוע היה אמור להיערך בשידור ישיר ברויאל פארמס ארנה שבבולטימור, מרילנד. אולם, היכל הספורט וארגון ה-WWE נאלצו לבטל את קיום האירוע עקב התפרצות מגפת הקורונה. הארגון הודיע שקרבות הסולם המסורתיים של כסף בבנק יתקיימו במשרדי המטה שלו בסטמפורד, קונטיקט, כשניתן לקרב הסולם גימיק חדש בשם "הסולם התאגידי", ובו המתאבקים יחלו את הקרב בקומת הקרקע ויעשו את דרכם עד לגג המבנה, שם המנצח בקרב יקבע.
רקע
האירוע כסף בבנק הוא אירוע שלם וצפה שנתי, המופק על ידי ה-WWE מאז שנת 2010 ובדרך כלל נערך בין חודש מאי לחודש יולי. שם האירוע נקרא על שם קרב הכסף בבנק, שהוא קרב סולם, שבו המשתתפים בקרב משתמשים בסולמות כדי להוריד את המזוודה מוו התלייה אשר נמצא מעל הזירה. המזוודה מכילה חוזה, המבטיח לזוכה בה קרב על אליפות עולם בכל זמן ובכל מקום שירצה במהלך השנה הקרובה. בדרך כלל, קרב זה כולל שמונה משתתפים המתחלקים שווה בשווה בין המותגים Raw וסמאקדאון (ארבעה מ-Raw וארבעה מסמאקדאון); לעומת זאת, בשנת 2020 פורסם שיהיו רק שישה משתתפים/ות (שלוש/ה מ-Raw ושלוש/ה מסמאקדאון). לזוכה בקרב הכסף בבנק של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון. לזוכה בקרב הכסף בבנק של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
השפעת מגפת הקורונה
כמו כל אירועי הספורט בכלל ובאירועי ההיאבקות המקצועית בפרט, אירוע זה הושפע על ידי מגפת הקורונה ולכן נדרשו להיעשות שינויים רבים בנושא. האירוע היה אמור להתקיים ברויאל פארמס ארנה שבבולטימור, מרילנד. אולם, ב-30 במרץ, כשבוע לפני רסלמניה 36, מושל מרילנד, לארי הוגאן הוציא צו הישארות בבתים. פרסומת על האירוע כסף בבנק הוצגה במהלך הלילה השני של רסלמניה 36, ששודר ב-5 באפריל, אך זאת ללא כל אזכור באיזו עיר ובאיזה אולם תתקיים. בסופו של דבר, אולם הרויאל פארמס ארנה ביטל את כל מופעיו בעקבות המגפה והחל במדיניות החזרים כספיים.
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע סופר שואודאון, "השד" בריי וויאט הפסיד את האליפות האוניברסלית לגולדברג, כשבלילה הראשון של אירוע רסלמניה 36, ברון סטרומן ניצח את גולדברג והפך לאלוף האוניברסלי החדש. בתוכנית סמאקדאון שבאה לאחר מכן, בריי וויאט קטע את האלוף האוניברסלי החדש, ברון סטרומן. הוא הזכיר לסטרומן שהוא זה שהביא אותו לארגון כחלק מחבר בקבוצת משפחת וויאט. וויאט טען שהוא רוצה את חגורת האליפות בחזרה תוך כדי שהוא איתגר את סטרומן לקרב. סטרומן נענה לאתגר זה בחיוב והקרב הפך רשמי לאירוע כסף בבנק, אך עוד נודע שוויאט יתמודד מולו בדמות הרגילה שלו ולא בדמות "השד".
ב-13 באפריל בתוכנית Raw, דווח על קיומם של קרבות העפלה לקרב הכסף בבנק של הנשים. אסקה, שיינה בייזלר וניה ג'קס העפילו לקרב הכסף בבנק לאחר שניצחו את רובי ריוט, שרה לוגאן וקיירי סיין, בהתאמה. ב-17 באפריל בתוכנית סמאקדאון, דנה ברוק ניצחה את נעמי והעפילה גם היא לקרב זה. שבוע לאחר מכן בתוכנית סמאקדאון, לייסי אוואנס ניצחה את סשה בנקס והבטיחה את העפלתה. ב-1 במאי בתוכנית סמאקדאון, כרמלה השיגה את הכרטיס האחרון לקרב הכסף בבנק לאחר שגברה על מנדי רוז.
ב-17 באפריל בתוכנית סמאקדאון, החלו להתקיים קרבות העפלה לקרב הכסף בבנק של הגברים. בקרב הראשון, דניאל בריאן ניצח את סזארו והיה הראשון להעפיל לקרב הכסף בבנק. ב-20 באפריל בתוכנית Raw, אליסטר בלאק, אפולו קרוז וריי מיסטריו העפילו גם הם לקרב לאחר שניצחו את אוסטין ת'יאורי, מונטל וונטביוס פורטר ומרפי, בהתאמה. ב-24 באפריל בתוכנית סמאקדאון, המלך קורבין ניצח את דרו גולאק והעפיל גם הוא לקרב. ב-27 באפריל בתוכנית Raw, קרוז ספג פציעה בברכו השמאלית במהלך הקרב על אליפות ארצות הברית נגד האלוף, אנדרדה וכתוצאה מכך הוסר מקרב הכסף בבנק. ב-1 במאי בתוכנית סמאקדאון, אוטיס ניצח את דולף זיגלר כדי להבטיח את העפלתו. ב-4 במאי בתוכנית Raw, AJ סטיילס ניצח בקרב גאונטלט הזדמנות אחרונה על הכרטיס האחרון לקרב הכסף בבנק, שהתפנה לאחר פציעתו של קרוז.
במהלך הלילה השני של רסלמניה 36, טמינה הודחה ראשונה בקרב ההדחות המחומש על אליפות הנשים של סמאקדאון לאחר שכל המשתתפות האחרות בקרב התאחדו כדי להדיח אותה. לבסוף, ביילי ניצחה בקרב זה ושמרה על תוארה. בתוכנית סמאקדאון שבאה לאחר מכן, טמינה ציינה את העובדה שנדרש שכל המתאבקות יחדיו הדיחו אותה בקרב ההדחות המחומש ולא מתאבקת מסוימת אחת, ואף איתגרה את ביילי לקרב על התואר שלה. ביילי הסכימה אם טמינה תנצח את חברתה, סשה בנקס. בקרב ביניהן שבוע לאחר מכן, טמינה גברה על בנקס, וכתוצאה מכך הקרב ביניהן הפך רשמי לאירוע כסף בבנק.
במהלך הלילה הראשון של רסלמניה 36, סת' רולינס הפסיד לקווין אואנס, בעוד שבקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE. ב-13 באפריל בתוכנית Raw, סת' רולינס טען שבעקבות ההפסד שלו לקווין אואנס ברסלמניה, הוא "נצלב", אך עכשיו הוא התחזק (מילים שביססו את הגימיק שלו כ"משיח של התוכנית Raw"). מאוחר יותר בתוכנית, הוא תקף את אלוף ה-WWE, דרו מקינטייר, לאחר ניצחונו של האחרון על אנדרדה. שבוע לאחר מכן, מקינטייר איתגר את רולינס לקרב על תוארו באירוע כסף בבנק, בטענה שכאלוף הוא צריך להתמודד מול הטובים ביותר. רולינס הגיב בכך שהזכיר את הדמיון ביניהם, כמו ששניהם אלופי NXT, שניהם ניצחו את ברוק לסנר כדי לזכות באליפות עולם ברסלמניה (כשרולינס עשה זאת פעמיים, הראשונה ברסלמניה 31 בשנת 2015 על אליפות ה-WWE, שנקראה אז בשם אליפות העולם במשקל כבד של ה-WWE, והאחרת ברסלמניה 35 על האליפות האוניברסלית). לאחר שציין נקודות אלה, רולינס נענה לאתגר של מקינטייר בחיוב.
ב-17 באפריל בתוכנית סמאקדאון, ביג אי (שייצג את הניו דיי) ניצח את חצי מאלופי הזוגות, המיז (שייצג את עצמו ואת ג'ון מוריסון), ואת ג'יי אוסו (שייצג את האוסוס) בקרב יחידים משולש וזכה באליפות הזוגות של סמאקדאון. שבוע לאחר מכן, לוצ'ה האוס פארטי (גראן מטאליק ולינסה דוראדו) הגיעו כדי לאתגר את הניו דיי, אך הם נקטעו על ידי המיז וג'ון מוריסון, שאיתגרו גם הם את הניו דיי. The Forgotten Sons (סטיב קאטלר, ג'קסון רייקר ווסלי בלייק, שערכו את קרב הבכורה שלהם ברוסטר הראשי שבוע קודם לכן, הגיעו כדי לומר שהם ישתלטו על מחלקת הזוגות ולאחר מכן תקפו את הניו דיי. שבוע לאחר מכן, קאטלר ובלייק ניצחו את הניו דיי (ביג אי וקופי קינגסטון), בזמן שהמיז ומוריסון היו חלק מצוות השידור לקרב. ב-2 במאי, פורסם שהניו דיי יגנו על אליפות הזוגות של סמאקדאון נגד לוצ'ה האוס פארטי, המיז ומוריסון ו-The Forgotten Sons בקרב זוגות מרובע באירוע כסף בבנק.
ביום שלפני האירוע, שני קרבות הוכרזו לאירוע כסף בבנק, כשבקרב הראשון MVP יתמודד מול R-טרות', ובקרב האחר שיהיה חלק מהמופע המקדים, סזארו יתמודד מול ג'ף הארדי.
מופע מקדים
המופע המקדים הכיל קרב אחד בודד, ובו ג'ף הארדי התמודד מול סזארו. בסיום, הארדי ביצע על סזארו את מהלך הסוואנטון בומב כדי לנצח בקרב.
קרבות מקדימים
האירוע עצמו נפתח בקרב שבו הניו דיי (ביג אי וקופי קינגסטון) הגנו על אליפות הזוגות של סמאקדאון נגד המיז וג'ון מוריסון, לוצ'ה האוס פארטי (לינסה דוראדו וגראן מטאליק), ו-The Forgotten Sons (סטיב קאטלר ווסלי בלייק) (שלוו לקרב על ידי ג'קסון רייקר). במהלך הקרב, רייקר הורחק ממתחם הזירה לאחר מספר הפרעות מצידו. בסיום, ביג אי ביצע על מטאליק את מהלך הביג אנדינג ולאחר מכן הצמיד אותו לניצחון, שהקנה לו ולקינגסטון הגנה מוצלחת על התואר.
אז, R-טרות' היה אמור להתמודד מול MVP. טרות' החל להעליב את MVP, עד שבובי לאשלי קטע אותו והחליט על דעת עצמו שהוא זה שיתמודד מול טרות'. לאחר כשתי דקות של קרב, לאשלי השיג את הניצחון בקרב לאחר שביצע על טרות' את מהלך הספיר.
בקרב שבא לאחר מכן, ביילי (שלוותה לקרב על ידי סשה בנקס) הגנה על אליפות הנשים של סמאקדאון נגד טמינה. במהלך המחצית הראשונה של הקרב, ביילי שמה לעצמה למטרה לפגוע ברגלה של טמינה. לאחר שטמינה ביצעה על ביילי את מהלך הסמואן דרופ, בנקס הסיחה את דעתה של טמינה. הסחת דעת זו איפשרה לביילי להתאושש ולתקוף את טמינה. כשטמינה ניסתה לבצע פעם נוספת את מהלך הסמואן דרופ, ביילי הצליחה לבצע הצמדה שהספיקה לה כדי להשיג את הניצחון בקרב. לאחר הקרב, כשטמינה ניסתה שוב לבצע על ביילי את מהלך הסמואן דרופ, בנקס תקפה אותה.
לאחר מכן, ברון סטרומן הגן על האליפות האוניברסלית נגד בריי וויאט. במהלך הקרב, סטרומן השיג שליטה מלאה על פני וויאט. כשסטרומן ניסה לתקל את וויאט מחוץ לזירה, האחרון התחמק מסטרומן, שהתנגש בשולחן השדרנים. בחזרה בזירה, וויאט ביצע על האלוף האוניברסלי את מהלך "האחות אביגיל", שלא הספיק לו כדי להשיג פעם נוספת את חגורת האליפות. כשוויאט ניסה לבצע פעם נוספת את אותו המהלך, סטרומן התחמק וביצע במקום את מהלך הצ'וקסלאם. סטרומן המשיך וביצע על וויאט את מהלך הראנינג פאוורסלאם מחוץ לזירה. ברגעי הסיום של הקרב, סטרומן עטה על פניו את מסכת ה"כבשה השחורה" שלו שהייתה אופיינית לו בזמן שהוא היה חבר בקבוצת משפחת וויאט. סטרומן נהג באסטרטגיה שבה הוא גרם לוויאט להאמין שהוא הצטרף אל שורותיו, זאת לאחר שהשניים התחבקו. לעומת זאת, סטרומן דחף את וויאט, הסיר מפניו את המסכה וביצע עליו פעם נוספת את מהלך הראנינג פאוורסלאם, שהספיק לו כדי לנצח בקרב ולשמור על התואר.
בקרב הלפני אחרון, שהיה האחרון ממתחם האימונים של ה-WWE Performance Center, דרו מקינטייר הגן על אליפות ה-WWE נגד סת' רולינס. רולינס ביצע על מקינטייר את מהלך הסטומפ, אך לא הצליח לנצח בקרב. בסיום, כשרולינס ניסה לבצע פעם נוספת את אותו המהלך, מקינטייר חמק מכך וביצע את מהלך הגלאזגו קיס. בעקבות מהלך זה, רולינס נדחק אל חבלי הזירה וכשחזר מהם הוא ביצע על מקינטייר את מהלך הסופרקיק, אך כשמקינטייר גם חזר מחבלי הזירה, הוא ביצע עליו את מהלך הסיום שלו, בעיטת ה-Claymore, שהספיקה לו כדי לנצח בקרב ולשמור על חגורת האליפות בהצלחה. לאחר הקרב, מקינטייר הציע ללחוץ את ידו של רולינס, כשהאחרון אכן לחץ את ידו של אלוף ה-WWE.
הקרב המרכזי
בריאן, בלאק, אוטיס וקורבין ניהלו ביניהם תיגרה בתוך המעלית, שגלשה לאחת הקומות האחרות, שבהם נפגשו באוואנס, בייזלר וכרמלה. בריאן ביצע על קורבין את מהלכי בעיטות ה-Yes שלו תוך כדי עידוד מצד אוטיס. בריאן לא התלהב מעידוד זה, כשהוא ביצע לאחר מכן את אותה סדרת בעיטות על אוטיס. מתחזה לדוינק הליצן הגיח לרגעים ספורים מאחורי כיסא. בייזלר, ברוק, ג'קס וכרמלה התקוטטו ביניהן בחדר הישיבות. לאחר שניטרלה את האיום מצד ג'קס בעזרת כיסא, ברוק הסירה מזוודה מתיקרת החדר ולאחר מכן חגגה, כשהיא חשבה שניצחה. לעומת זאת, סטפני מקמהן נכנסה לחדר והזכירה לברוק שהמזוודה האמיתית ממתינה על גג המבנה. לאחר מכן, כרמלה הסירה פוסטר גדול מהקיר והטיחה אותו בראשו של ברוק. לאחר שכרמלה עזבה את החדר, אוואנס ביצעה עליה את מהלך ה-Woman's Right. בחיפושיו אחר מיסטריו, סטיילס נתקל בפוסטר גדול של אנדרטייקר ולאחר מכן הסתובב אל תוך חדר שתוכנו היה קשור לאנדרטייקר. ההסתכלות אל תוך החדר גרמה לו לחוות פלשבקים מהפסדו לאנדרטייקר ברסלמניה 36. בלאק ניצל זאת כדי לתקוף את סטיילס ולאחר מכן נעל את סטיילס בחדר.
כל המשתתפים חוץ מסטיילס ואסקה התכנסו במסדרון שבו פול היימן התענג על פני בופה, כשרגעים ספורים לאחר מכן התפרצה מלחמת אוכל בין המשתתפים בשני הקרבות. במהלך המהומה, בייזלר ביצעה על מיסטריו את מהלך ההכנעה שלה, הקיריפודה קלאץ', שנבלם לאחר שג'קס ואוטיס התנגשו האחד בשני כשמיסטריו עמד באמצע. ג'קס השליכה את כרמלה אל תוך שולחן הבופה, כך שהיא ואוטיס נפרדו לדרכים שונות. אז, אוטיס נתקל בג'ון לאורנייטיס בקפיטריה, כשאוטיס הטיח בפניו של האחרון עוגת פאי. לאחר מכן, סטיילס ובריאן התקוטטו בתוך משרדו של וינס מקמהן, כך שהאחרון הורה עליהם לעזוב את המשרד במהרה. לפני שעזבו, סטיילס ובריאן סידרו את הכיסאות בחדר במקומם הראוי, בזמן שמקמהן חיטא את ידיו.
אסקה הייתה הראשונה להגיע לגג המבנה, כשלאחר מכן ג'קס ואוואנס הצטרפו אליה. שלושתן נאבקו ברחבי הגג עד שאסקה יצאה עם ידה על העליונה לאחר שהכתה את ג'קס בעזרת סולם. היא נאבקה עם אוואנס על הסולם עד שג'קס השליכה אותה מהסולם. כשאסקה טיפסה במעלה הסולם שוב, קורבין הגיע לגג והחל לטפס על צידו השני של הסולם. לעומת זאת, אסקה לא איפשרה לו להתקדם יותר מדי במעלה הסולם וזרקה אותו מהסולם. לבסוף, אסקה הצליחה לשים את ידיה על מזוודת הנשים ולהסיר אותה מוו התלייה וכתוצאה מכך ניצחה בקרב הנשים. אוטיס היה הבא מהגברים שהגיע לגג, ולאחר מכן, בלאק, מיסטריו, סטיילס ובריאן הגיעו. קורבין שיגר את מיסטריו ובלאק מגג המבנה (לילה לאחר מכן בתוכנית Raw, מיסטריו חשף שהם נזרקו לרציף נמוך יותר על הגג). סטיילס ביצע על אוטיס את מהלך הפנומנל פורארם ולאחר מכן סטיילס וקורבין טיפסו על הסולם. לאחר התכתשות בין השניים על הסולם, סטיילס וקורבין הסירו את מזוודת הגברים מוו התלייה, כששניהם אחזו יחדיו בה. אליאס, שעימו קורבין ניהל פיוד עוד לפני רסלמניה, הגיח לפתע ותקף את קורבין בעזרת גיטרה, מה שגרם למעידה של המזוודה מידי האוחזים בה, כשהיא נפלה עד לזרועותיו של אוטיס, שאחז בה באופן חד משמעי וכתוצאה מכך הוא ניצח בקרב הגברים.
Raw
לילה לאחר מכן בתוכנית Raw, אלופת הנשים של Raw, בקי לינץ' הגיעה לזירה ביחד עם מזוודת כסף בבנק, כאשר היא הודיעה שהיא תיעדר מפעילות. אסקה שלא הבינה מדוע היא נמצאת ביחד עם מזוודת הכסף בבנק שהיא זכתה בה באירוע, הגיעה גם כן לזירה. לינץ' חשפה את מה שיש בתוך המזוודה ואמרה שקרב הסולם כסף בבנק היה למעשה על אליפות הנשים של Raw, כשהעניקה את חגורת האליפות שלה לאסקה. לינץ' חשפה שהיא תיעדר עקב העובדה שהיא נמצאת בהיריון. כתוצאה מזכייה זו, אסקה הפכה לאלופת הגראנד סלאם השנייה בתולדות ה-WWE בנוסף להיותה אלופת הטריפל קראון השלישית.
סמאקדאון
בתוכנית סמאקדאון באותו השבוע, הזוכה בקרב הכסף בבנק של הגברים, אוטיס, התארח בפינתם של המיז וג'ון מוריסון, כשהאחרונים נהגו לעשות צחוק ממנו וממערכת היחסים שלו עם מנדי רוז. בתגובה, אוטיס איתגר אותם לקרב זוגות. בעקבות אי הנוכחות של שותפו לצמד Heavy Machinery, טאקר, אוטיס נאלץ למצוא שותף אחר. ברון סטרומן נגלה כשותפו של אוטיס וביחד הם ניצחו את המיז ומוריסון. לאחר הקרב, רוז הגיעה כדי לברך את אוטיס על ניצחונו, כשבו זמנית היא הסיחה את דעתו של סטרומן במטרה לגרום לאוטיס לנסות לפדות את המזוודה עליו. עם זאת, למרות הפיתוי הרב, אוטיס בחר שלא לעשות זאת.
אברהם לב (כדורגלן)
אברהם לב (נולד ב-24 באוגוסט 1948) הוא כדורגלן עבר ישראלי, ששיחק בעמדת הבלם.
קריירה
ללב 16 הופעות במדי נבחרת ישראל. הופעתו הראשונה הייתה ב-19 במאי 1973 במשחק במסגרת מוקדמות מונדיאל 1974 נגד נבחרת מלזיה. כמו כן ב-1974 שותף בארבעה משחקים במסגרת משחקי אסיה, וב-1976 שותף בשני משחקים במסגרת אולימפיאדת מונטריאול.
החל מאוגוסט 2022 הוא מאמן את קבוצת כדורגל הליכה "המכתש" של יוצאי הפועל רמת גן.
יוהאן פשיידט
יוהאן פשיידט (בגרמנית: Johann Pscheidt; נולד ב-8 באוגוסט 1901 בברלין-נויקלן; נפטר במועד לא ידוע) היה קבלן בניין אוסטרי, שפעל למען היהודים בתקופת הנציונל-סוציאליזם. בשנת 1963 הוכר כחסיד אומות העולם.
ביוגרפיה
פשיידט התגורר בזלצבורג והיה קבלן בניין וסוחר בנאמנות עבור חברות יהודיות. ב-1941 עבר לזגלמביה (סוסנוביץ, בנדין וזוויירצ'יה) שבפולין, שם ניסה להציל יהודים שעמדו בפני שילוח למחנות ריכוז נאציים. הוא פתח מפעל למשחת נעליים בשם "רקורד" (Rekord) כדי לסייע ליהודים בגטו האזורי. בית החרושת שלו היה גם מקלט ועמדת מעבר ליהודים שברחו מהגטו.
בנוסף לכך, פשיידט נתן להם דרכונים אריים מזויפים והשיג עבור רבים מהם תעודות עבודה ממשרד הרכש בטרנוב שייעדו אותם לעבודה במשרד רכש העבודה בווינה, תעודת שבמקור הוקצו לעובדים זרים ממוצא פולני. באופן זה הוא הציל 80 איש תוך כארבעה חודשים.
ב-25 בפברואר 1963 החליט יד ושם להעניק ליוהאן פשיידט את אות חסידי אומות העולם.
טאש
טאש (בהונגרית: Tass) הוא כפר בנפת קונסנטמיקלוש שבמחוז באץ'-קישקון בדרום־מזרח הונגריה. עד ל הייתה בו קהילה יהודית.
שמו של הכפר טאש הוזכר במסמכים לראשונה בשנת 1325.
יהודי טאש
במאה ה-19 ובתחילת המאה ה-20 חיו יהודים בכפר, בשנת 1944 נרצחו יהודים רבים מהכפר במהלך שואת יהודי הונגריה.
פסל לאוקואון
הפסל נמצא ליד מעיינות טיטוס בפרברי רומא ב-16 בינואר 1506, בידי איכר איטלקי. את הפסל זיהו האדריכל ג'וליאנו דה סנגלו ומיכלאנג'לו, כפסל לאוקואון, אותו תיאר פליניוס הזקן בספרו תולדות הטבע. האפיפיור יוליוס השני רכש את הפסל מיד לאחר גילויו, והוא נחשב לאחד הפסלים הראשונים שהוצבו במוזיאון הוותיקן.
הפסל משמש לאמנים ולתאורטיקנים של האמנות כגון גוטהולד אפרים לסינג וקלמנט גרינברג כאמת מידה לפיסול ולאמנות מאז גילויו.
בספרו "סוף הדרך" מזכיר הסופר ג'ון בארת' את פסל לאוקואון פעמים רבות. הגיבור בספר זה, ג'ייק הורנר, מטלטל עמו בכל מעבר דירה את פסל הלאוקואון שלו, ומציין כי במבט בפניו של לאוקואון יכול היה פעמים רבות לזהות את מצב רוחו שלו עצמו.
אנטי-פמיניזם
אנטי-פמיניזם היא אידאולוגיית ההתנגדות לחלק מצורות הפמיניזם או לכולן. חלק מתומכי האנטי-פמיניזם מתנגדים בעיקר לפמיניזם האידאולוגי והרדיקלי, שלטענתם מונע על ידי מיזאנדריה – שנאת גברים, ומעודד התקרבנות יותר מאשר שוויון. חלקם טוענים כי הפמיניזם בעידן המודרני מתעלם מהבדלי מין במבנה המוח וכן מאפליית גברים בתחומים כמו גירושין, משמורת ילדים, ניכור הורי, גיוס חובה לצבא, תקציבי בריאות, אחוזי מוות ונכות בתאונות עבודה, אחוז הגברים בין חסרי הבית, הפליה מול מוסדות המדינה, הפליה בפסיקות הדין הפלילי ופער אמפתיה חברתי לרעת גברים.
השקפת עולם
יש אנטי-פמיניסטים המבקרים את התנועה הפמיניסטית בכך שהיא עוסקת ביצירת שוויון והעצמה לנשים בלבד, וטוענים שאם רוצים ליצור שוויון והעצמה יש לעשות זאת לשני המינים כאחד, אחרת יש כאן מידה של צביעות.
אנטי-פמיניסטים רבים גם מצביעים על הנזק שגורם הפמיניזם במיתוג נשים כקורבנות תמידיים. מרלה ברוורמן, במאמרה "פמיניזם עם שתי רגליים שמאליות" כותבת:
כמו כן, גם בישראל, יש נשים המתנגדות לפמיניזם, כמו תנועת "שוברות שוויון" בישראל הגורסות שהפמיניזם גזל מהנשים את נשיותן.
אנטי-פמיניסטים מגנים לעיתים קרובות את התופעה שנתפסת אצלם כמדיניות של שנאת-גברים מצד שלטונות המערב. לפעמים הם מצביעים על גידול בגירושין ו-"התמוטטות של משפחות" וטוענים שהשפעת הפמיניזם היא הגורם לכך. הם גם מציינים את העובדה שהימצאות פשע, היריון בגיל ההתבגרות, ושימוש-יתר בסמים גבוהים יותר בקרב ילדים מבתים ללא אב, בהתחשב בכך ש-66%–80% (תלוי במקורות) ממקרי הגירושין נעשים ביוזמת נשים.
האנטי-פמיניסטים דוגלים בזכותה של האישה לקריירה ולעצמאות כלכלית בכל התחומים, אך, בכל זאת, מכבדים אישה אשר בחרה להיות עקרת בית. אנטי-פמיניסטים מציינים שפמיניסטים מהווים לחץ אדיר על נשים מסורתיות בכך שהם משמיצים את תפקידה המסורתי של עקרת הבית. בהיות הפמיניסטים סבורים כי "אסור שלאישה תהיה הסמכה להישאר בבית ולגדל ילדים. החברה צריכה להיות שונה לחלוטין. אסור שתהיה לנשים האפשרות הזאת, בדיוק בגלל שאם אכן ישנה אפשרות כזאת, יותר מדי נשים יבחרו בה", ומנגד מעודדים ומקדמים את אשת העסקים, את המודלים של נשים מנהיגות, את כניסת נשים לסביבות תחרותיות, שבהן ייתכן ולא יוכלו להסתדר טוב כמו הגברים, ואפילו מסיבות פיזיות בלבד, הסופרת טיילור קולדוול חולקת עליהם ומסבירה:
ב-1971 יצא לאור הספר "הגבר הנשלט" מאת אסתר וילאר וזכה לפופולריות רבה. הרעיון המרכזי מאחורי הספר הוא שבניגוד לרטוריקה הפמיניסטית והנפוצה על זכויות נשים, נשים בתרבויות מתועשות אינן מדוכאות, אלא מנצלות מערכת מבוססת היטב של מניפולציות כלפי גברים. וילאר כתבה כי פרסמה את הספר "בכעס רב-נגד מונופול הדעות העולמי של תנועת הנשים. הנחישות שבה אותן נשים הציגו אותנו כקורבנות של גברים, לא רק נראתה משפילה, אלא גם לא מציאותית."
ההוגה הליברטיאן הניו זילנדי, Danny Duchamp, טוען שהרדיקליזציה של הפמיניזם הייתה שם בכוח מהגל הראשון של התנועה, שהתחיל בסוף המאה ה-19 ועצם המושג פמי-ניזם, מעיד על שאיפה לעליונות נשית ולא לשוויון.
אנטי-פמיניזם במדינת ישראל
אנטי-פמיניסטים בישראל מבחינים בצורת הפמיניזם המשמעותית ביותר בישראל כמוקצנת ופסולה וטוענים שהיא זו שמניעה את הארגונים הפרו-פמיניסטיים בפועלם ומשפיעה לרעה על החקיקה ופסיקה. כך, למשל:
אלכסנדר דולגורוקי
אלכסנדר דולגורוקי (ברוסית: Александр Сергеевич Долгоруков; 29 באוקטובר 1841, מחוז צ'רניגוב – 7 ביוני 1912, סנקט פטרבורג) היה נצר למשפחת אצולה רוסית שעשה קיירה בחצר הצאר.
ביוגרפיה
אלכסנדר דולגורוקי נולד באחוזה משפחתית באזור צ'רניגוב (אוקראינה של כיום). לאחר סיום הלימודים במסגרת ביתית, הוא החל שרות ממשלתי בשנת 1858. בשנת 1860 דולגורוקי החל לשרת בנציגות רוסית בברלין וכעבור שנה בפריז. בהמשך הוא חזר לסנקט פטרבורג והמשיך לשרת במסגרת משרד החוץ.
בשנת 1883 הוא קודם לראש הטקס בחצר הקיסר ובתפקיד זה היה במהלך טקס ההכתרה של אלכסנדר השלישי, קיסר רוסיה ושל ניקולאי השני, קיסר רוסיה.
בשנת 1905 הוא מונה למועצה המדינית.
אלכסנדר דולגורוקי היה בעל שטחי נדל"ן נרחבים. בשטחים שבבעלותו בין היתר הוקמו מפעלי סוכר.
אלכסנדר דולגורוקי התחתן עם רוזנת שובלובה בשנת 1868. לזוג היו שבעה ילדים. נכדתם סופקה סקיפווית גדלה אצלם בבית לאחר גירושין של הוריה. היא נמלטה מרוסיה ביחד עם סבתה והתגוררה בפריז. על פעילות במהלך מלחמת העולם השנייה להצלת יהודים היא קיבלה הכרה כחסידת אומות העולם.
רב מפתח
בתחום האופטיקה של הצילום, רַב מִפְתַח (באנגלית: Multi Aperture) הוא טכנולוגיה המאפשרת השגת פריים אחיד המורכב ממספר רב של תמונות.
ברגע צילום תמונה ישנם לעיתים קרובות תנאים לא אידיאלים, לעיתים התאורה חזקה או חלשה מדי, או מטושטשת בגלל זום לא איכותי או תנועת יד ברגע הצילום. באמצעות צילום מספר תמונות של אותו הפריים, לוקחים רק את החלקים ה"נקיים" מכל צילום, וכך יוצרים תמונה אחידה, נקייה משגיאות ובעלת יכולת זום גבוהה.
טכנולוגיה זו נעזרת בשיטות אופטיות ומתמטיות, המציגות תמונה או וידאו שיודעות להתגבר על סוגי רעשים שונים. בזכות שיטות אלו, משקל המצלמה וממדיה לא גדלים באותה מידה כמו בשיטה הקיימת עד היום.
מבוא
מפתח יחיד מורכב מעדשה וחיישן בהתאמה. רב מפתח הוא מערכת המורכבת ממספר רב של עדשות וחיישנים המסודרים בצורה קומפקטית, במערך סימטרי. גודלי הפיקסלים עבור המפתחים נשארים בגודל זהה, וכל מפתח רוכש תמונה שלמה. הרב מפתח בעל יכולות של הגדלת רזולוציה, טווח דינמי וקצב פריימים. כמו כן הוא מסייע בהורדת סוגי רעשים כמו RTS וזרם חושך.
טכנולוגיה
M פיקסלים מכל מפתח מוצגים כתת-פיקסל, והם מוגדרים כפיקסל גדול שהשטח שלו הוא M פעמים גדול יותר מזה של מפתח רגיל זהה.
עבור התמונה המשוכפלת, כאשר המצלמה של רב מפתח בגודל של N*N, יש לה למעשה N*N*M פיקסלים.
כאשר ישנו מפתח בודד, ניתן לתקן איבוד פוקוס על ידי שימוש במספר עדשות, דבר המגדיל את משקל המצלמה. לעומתו, רב מפתח בעל f-number המחושב באופן סנטתי, מאפשר שמירה על פוקוס, מבלי להגדיל משמעותית את משקל המצלמה.
במידה שהתמונה המתקבלת היא חשוכה או מוארת יתר על המידה, או שישנם אזורים מתים, נעשות טעויות של אבחון נכון של האור.
באמצעות שימוש ברב-מפתח, אפשר להסיר פיקסלים הרוסים מבלי להשתמש באינטרפולציה, כפי שנעשה במפתח יחיד. ברב-מפתח, ישנם הרבה שונויות (N*N) עבור נקודה בודדת מסוימת של העצמית, וכך אם למפתח יחיד יש פיקסל הרוס, אז הפיקסלים של המפתחים האחרים קיימים בשביל לחשב את ערך פיקסל זה.
שיטת המיצוע הסלקטיבי
בתמונות של רב מפתח, נלקחות N*N צילומים עבור צילום בודד סימולטנית. אף על פי כן, ישנם ערכי פיקסל שונים עבור נקודה מסוימת, בגלל רעשים שונים של מגבר הפיקסל, וה-ADC שנוסף לכל אחד מהם. כדי להתגבר על הבעיה, מחשבים עבור כל מפתח את השונות שלו.
נוסחת השונות המשוקללת:
.
כדי לשקלל עלינו לבצע חישוב של שונות עבור כל מפתח. בתום ביצוע החישובים, מוצאים את המפתחים בעלי השונות הגבוהה, כך פיקסלים בעלי שונות גבוהה ייגרעו אוטומטית. הסלקטיביות בבחירת המפתחים היא המעניקה לו את השם מיצוע סלקטיבי.
רעשים כדוגמת רעש RTS ורעש צילום שנגרם על ידי זרם החושך, בעלי שונות מאוד גדולה. בשיטה זו, המפתחים בעלי שונות גדולה יוסרו, כך שהרעש לא ישפיע.
כפי שניתן לראות בתמונה, כל מפתח מבצע פעולת חישוב שונות, עד M פעמים.
חישוב יחס אות לרעש
עבור מפתח יחיד, כאשר ישנה השפעה של רעש החיישן ורעש שוט, יחס האות לרעש הוא:
ברב מפתח, היחס המתקבל במיצוע התמונה מ-m מפתחים:
שילוב בטלפונים החכמים
עם העלייה בתפוצתם של הטלפונים החכמים והתחרות בין היצרנים, עלה הצורך לספק אמצעי צילום קטן ודק יותר. באמצעות שימוש בזוג מצלמות שעובדות בצוותא, תוך שימוש בתצורות שונות של המצלמה, הטלפונים יכולים להגיע לרמות דיוק בזום, הן בצילומי תמונה בודדת בזום אופטי והן בצילומי וידאו.
במצלמות מרובות מפתחים יכולה להתקבל תמונה רחבה, ובמצלמת טלפוטו מתקבלת תחילה תמונת עומק, שניתן לתקנה באמצעות שימוש בפרמטרי כיול. לאחר מכן, התמונה עוברת תיקון אחרון של טשטוש, ולבסוף מתקבלת תמונה מושלמת.
שיטת צילום אנכית
צילום של תמונה או וידאו, גם תחת תנאים קשים של צילום, התמונה מתקבלת באיכות גבוהה. טלפון בעל יכולת זו הוא בעל 2 מפתחים, האחד בעל עדשה עם שדה ראייה רחב, והשני הוא בעל עדשת טלפוטו, עם שדה צר. שילובם מעניק 2 ערכי זום – בדרך כלל פי 1 או פי 2.
מצלמה דקה
במצלמה דקה משתמשים בשיטת המקופלת. במצלמות בעלות עדשות טלפוטו, נוטות להגדיל את העובי של הטלפון, אך בשיטה זו אפשר לשמור על עובי טלפון של מילימטרים בודדים. שילוב מודול של מצלמות רחבות, ומודול טלפוטו. מצלמת הטלפוטו מעוצבת כך שהאור נכנס דרך פריזמה, שמקפלת את האור, ומובילה אותו דרך קנה העדשות עד להגעה לחיישן המוצב במאונך.
שילוב OIS עם שיטת הקיפול
שיטת OIS ר"ת (optical image stabliztion), מחליף את הקנה של העדשות על שני צירים, לפי תנועה של חיישנים. בשילוב עם השיטה המקפלת, כאשר העדשות מאונכות למשטח המכשיר.
אליזבת בדינטר
אליזבת בדינטר (בצרפתית: Élisabeth Badinter; נולדה ב-5 במרץ 1944; בצרפתית מבטאים בַּדֶנְטֶר) היא סופרת, פילוסופית והיסטוריונית פמיניסטית יהודיה-צרפתית. בדינטר מלמדת פילוסופיה ב-École Polytechnique בפריז.
בספרה "וגם אהבה: תולדותיה של אהבת אם מן המאה ה-17 ועד המאה ה-20" אשר העניק לה פרסום ותורגם גם לעברית, יוצאת בדינטר במחקר פוקויאני נגד התפיסה של אהבת אם כיצר מולד ומבקשת לשחרר את הנשים מהרעיון שהן חייבות להיות אמהות.
אליזבת בדינטר נמנית עם תומכיה של תנועת "La paix maintenant", תנועה ששמה לה למטרה לתמוך ולקדם את תנועת שלום עכשיו בצרפת.
בדינטר היא בת למשפחה יהודית. האם הייתה במקור נוצרייה קתולית והתגיירה לאחר הנישואין ולה שתי אחיות. נשואה לרובר בדינטר, עורך דין יהודי צרפתי, מרצה למשפטים שכיהן בעבר כשר המשפטים של צרפת, הידוע במיוחד בזכות מאבקו לביטול עונש המוות בצרפת ב-1981; להם שלושה ילדים.
האינקוויזיציה הפורטוגזית
האינקוויזיציה הפורטוגזית הייתה מוסד חקירותיהם של הקתולי, האמון על מימוש וביצוע חוקי הנצרות הקתולית, חינוך, המרה וכן היה שותף ברדיפת מיעוטים דתיים. האינקוויזיציה הפורטוגזית התקיימה בפורטוגל בין 1536 ל-1821. עם זאת, יש הטוענים כי למרות שתחילתה הרשמית ב-1536, הרי שיהודי פורטוגל והאנוסים נרדפו החל מגירוש פורטוגל ב-1497; ובנוסף, שחלק ממגורשי ספרד הגיעו לפורטוגל בתקופה שבין "החלטת אלהמברה" לגרשם ועד לגירוש יהודי פורטוגל.
מעשי האינקוויזיציה הפורטוגזית ידועים פחות משל מקבילתה, האינקוויזיציה הספרדית, מאחר שאנגליה, בה נערך רוב המחקר ההיסטורי על אותה תקופה, בחרה להצניע את חלקה של פורטוגל, בעלת בריתה באותן שנים, ולהדגיש את עוולותיה של ספרד, אויבתה.
היסטוריה
האינקוויזיציה הפורטוגזית נוסדה ב-1536 לבקשת ז'ואו השלישי, מלך פורטוגל. עוד קודם לכן, ב-1515, ביקש מנואל הראשון, מלך פורטוגל, לכונן אינקוויזיציה, אך נתקל בסירוב מצד האפיפיור. האינקוויזיטור הראשי הראשון היה החשמן אנריקה, לימים אנריקה, מלך פורטוגל.
דוגמה לדיכוי תרבותי זה - המקרה של הכומר הישועי הברזילאי אשר הדגים ב-1709 את עקרונות העילוי של בלוני אוויר חם והצליח לגרום לבלון כדורי לרחף בתוככי מבנה בית הודו בליסבון. עקב כך נאלץ דה גוזמאו להימלט מפורטוגל לספרד, מאימת האשמתו בידי האינקוויזיציה הפורטוגזית במעשי קוסמות (דה גוזמאו הוא אחת הדמויות בספרו של סאראמאגו "דברי ימי המנזר").
על פי מחקריו של ההיסטוריון הנרי צ'ארלס לי, כ-1,175 איש הועלו על המוקד; אך חלק מן הפרוטוקולים חסרים, ולכן ייתכן כי המספר גבוה במעט.
האינקוויזיציה באתיופיה
בשנת 1612 קיבל על עצמו סוסניוס, קיסר אתיופיה את האמונה הקתולית בסתר בהשפעת פדרו פאיש. בשנת 1622 הצהיר הקיסר על אמונתו הקתולית בגלוי, בניגוד לעצתו של פאיש, לאחר שראה בניצחונותיו הצבאיים המכריעים אות שמימי כי כוונתו רצויה. באותה שנה נפטר פאיש והפטריארך הקתולי שנשלח במקומו, אפונסו מנדש, מיהר לכפות שורה של תיקונים דתיים מחמירים שעוררו את חמת הציבור. בין היתר הורה מנדש לבטל את מנוחת השבת, להסמיך מחדש את כל הכמרים בכנסייה האתיופית, לקדש מחדש את כל הכנסיות, להכניס לתוכן צלמים של קדושים נוצרים ולהוציא מתוכן גופות של נכבדי הכנסייה האתיופית משנים עברו. לראשונה בתולדות אתיופיה הכריזה הכנסייה האתיופית על הקיסר ככופר והכריזה על מרד גלוי נגדו. במשך עשר שנים דיכא הקיסר מרידות בכל רחבי הממלכה, בסיוע רובאים ותותחנים מפורטוגל. בטבח באתיופיה, בשונה מאחיו בפורטוגל, לא היו חקירות אלא טבח שיטתי של מתנגדי הקיסר, נוצריים ויהודים גם יחד. המטרה הייתה השמדה מוחלטת ומי שרצה להינצל פנה לכמרים הקתוליים שינצרו אותו. בכך הפורטוגזים הצליחו להפיץ את האנטישמיות האירופית לאתיופיה ויחד עם האנטישמיות האתיופית המסורתית יצרו זן חדש של שנאה חסרת רחמים.
בשנת 1624 הובקעו מערכי ההגנה של מבצרי ביתא ישראל בהרי סאמיאן והממלכה היהודית נפלה. המלך גדעון הרביעי הוגלה והוצא להורג וכתבי הקודש היהודיים הועלו באש. טבח זה מהווה נקודת מפנה בתולדות יהודי אתיופיה, שכן עד אז הצליחו היהודים לשמור על עצמאות מדינית ופולחנית, גם מול איומים צבאיים חמורים בתקופת ההישרדות. בשנת 1632 יצא הקיסר סוסניוס לאדמות הגפנים (ויינה דגה), שם הכריע צבא גדול של מושל מחוז וג המורד. המושל נהרג, לצד מפקדים רבים וכשמונת אלפים לוחמים. "המלך השמיד את לוחמיו הרבים", מציינת הכברה נגסת, ונמלא חרטה על המחיר הכבד שגבו המחלוקות הדתיות. באבלו, הכריז הקיסר:
מחצר הקיסר יצאה ההצהרה הרשמית:
סוסניוס התכוון לאפשר לאמונה הקודמת להתקיים לצד האמונה הקתולית בה החזיק, כפי שנהג בראשית ימי כהונתו, אך בנו פאסיל גירש את היישועים מאתיופיה. כך החלה תקופת התחייה האתיופית, לאחר 11 שנות אינקוויזיציה אתיופית בלבד, ונוצר שיח בין-דתי בין היהודים לנוצרים באתיופיה.
עובדיה סופר
עובדיה סופר (נולד ב-1934) הוא דיפלומט ישראלי, כיהן כשגריר ישראל בצרפת.
סופר הוא בוגר תואר ראשון במדע המדינה ובוגר הפקולטה למשפטים, האוניברסיטה העברית בירושלים, הוסמך כעורך דין, בעל תואר שני מהאוניברסיטה העברית ודוקטור ליחסים בינלאומיים מאוניברסיטת העיר ניו יורק.
נחושתית הוורדים
נחושתית הוורדים (שם מדעי: Cetonia aurata, שם עממי: Green Rose Chafer) היא מין של חיפושית במשפחת הזבליתיים. אורכה כ-20 מילימטר וצבעה ירוק מתכתי בוהק עם גוני נחושת, כתוצאה מצבעוניות מבנית. לעיתים קרובות ישנם פסים לבנים גליים על כנפי החפייה שלה. היא נפוצה באירופה, דרום אנגליה וכן בדרום מזרח אסיה ובעיקר בהונג קונג.
ביולוגיה ואורח חיים
נחושתית הוורדים מסוגלת למעוף מהיר, והיא עפה כאשר כנפי החפייה סגורות (הן נפתחות רק לצורך פתיחת וקיפול כנפי התעופה).
נחושתית הוורדים ניזונה מאבקה, צוף ופרחים, בעיקר ורדים. בנוסף הזחלים שלהן ניזונים מרקבובית ומפטריות ספרופיטיות. באירופה ניתן למצוא אותן על פרחים, בעיקר ורדים, במהלך ימים שמשיים בחודשים מאי עד יולי ולעיתים גם עד ספטמבר.
צורה (אתר אינטרנט)
צורה הוא אתר אינטרנט שבו מתפרסמות יצירות גולשים. האתר הוקם בשנת 2002 על ידי מנחם דוד ומנוהל על ידו.
נכון לאוגוסט 2006 מופיעות באתר כ-22,000 יצירות של כ-2,200 יוצרים, רובן מתחום השירה ומיעוטן מתחומים אחרים כמו סיפורת, תרגום, צילום ועוד. האתר מתייחד בכך שלעומת אתרי יצירה אחרים, כמו במה חדשה או דג אנונימי, רוב מפרסמי היצירות בו נמנים עם החברה הציונית דתית ורבות מן היצירות עוסקות בתכנים הקשורים בדרך זו או אחרת לאמונה הדתית.
מנגנון תגובות מאפשר לגולשים להגיב ליצירות המתפרסמות ולבחור אותן לרשימת היצירות האהודות וכך מתאפשרת חשיפת יצירות איכותיות מתוך ריבוי החומר המתפרסם. בנוסף קיימת קטגוריה של "המלצות העורכים". ברבות הזמן נוצרה סביב האתר קהילה ומדי פעם מקיימים חברי האתר מפגשים.
קישורים חיצוניים
אתרים דומים:
אגם ארחנטינו
אגם ארחנטינו (בספרדית: Lago Argentino) הוא אגם בפטגוניה בפרובינציית סנטה קרוס, ארגנטינה. זהו אגם המים המתוקים הגדול ביותר בארגנטינה, עם פני שטח של 1,415 קמ"ר ורוחב מרבי של 32 ק"מ. עומקו הממוצע הוא 150 מטר, ועומקו המרבי מגיע ל-500 מטרים. האגם מפורסם בזכות קרחון פריטו מורנו הזורם אליו.
האגם שוכן בתוך הפארק הלאומי לוס גלסיירס, באזור השופע בקרחונים והוא מוזן ממי קרחונים שהפשירו על ידי מספר נהרות, מים מאגם ויידמה שזורמים מנהר לה-לאונה וערוצים רבים מן ההרים. האגן ניקוז שלו הוא בגודל 17,000 קמ"ר. המים מאגם ארחנטינו זורמים לאוקיינוס האטלנטי דרך הנהר סנטה קרוס.
אגם ארחנטינו היה גם שמו של נמל התעופה ששירת את האזור עד שנת 2000. הנמל סגור כעת ומסלול ההמראה שלו הפך לחלק מכביש העיירה. הנמל הוחלף בנמל התעופה הבינלאומי של אל קלפטה המשרת את העיירה ואת האגם, עם טיסות יומיות רבות מארגנטינה ומיעדים בינלאומיים.
אבולוציה מתכנסת
אֵבוֹלוּצְיָה מִתְכַּנֶּסֶת היא התפתחות מאפיינים דומים באופן שטחי, אצל יצורים ממוצא שונה ובאופן בלתי תלוי זה בזה. אבולוציה מתכנסת נוצרת כאשר על יצורים שאינם קרובים זה לזה מבחינה סיסטמטית פועלים לחצי ברירה חזקים ודומים. ככל שסביבת החיים קיצונית יותר, וככל שחולף זמן רב יותר שבמהלכו חשופים היצורים לתנאי הסביבה הקשים, כך רב הסיכוי להיווצרות של התכנסות בתכונותיהם והן נעשות דומות. בעינוף נכללת האבולוציה המתכנסת תחת הגדרת ההומופלסיה.
אבולוציה מתכנסת נבדלת מאבולוציה מתבדרת, שבה מין מתפצל למינים שונים כשנוצרות בקבוצות שונות תכונות המתרחקות זו מזו עם הזמן.
סוג מסוים של התכנסות אבולוציונית היא התכנסות מורפולוגית, שבה צורת הגוף, או איברים מסוימים, של יצורים שונים נהיית דומה בשל לחצי ברירה דומים. לאיברים השונים ש"מתכנסים" ונהיים דומים בצורתם ותפקודם קוראים מבנים אנלוגיים, לעומת מבנים הומולוגיים שמוצאם זהה, אך בשל לחצי ברירה שונים, השתנו במהלך האבולוציה.
אל-באיוכ
אל-בויוכי (גם: אל-באיוכ, בערבית: البَيُوك) הוא כפר ערבי בנפת רפיח שברצועת עזה. שמו מגיע כנראה מהמילה 'ביי' הטורקית, שכנראה מעידה שמקימי הכפר היו בעלי תואר אצולה טורקי.
הכפר נמצא דרומית לעיר רפיח, ונמצא במרחק קילומטרים בודדים מגדר הגבול עם ישראל.
הכפר יושב בצידו הדרום-מזרחי של ציר מעבר סופה, שבו השתמש צה"ל עד ההתנתקות בשנת 2005.
גרעין הכפר יושב על תל בשם תל אל כִרָד.
היסטוריה
ב-1917 הכפר עבר לשלטון האימפריה הבריטית בעת כיבוש ארץ ישראל במלחמת העולם הראשונה.
לאחר מלחמת ששת הימים ב-1967 עבר הכפר, ביחד עם כל רצועת עזה, לשליטה צבאית ישראלית.
ב-2007 חמאס השתלט על הכפר כחלק מההפיכה שביצע ברצועת עזה.
בולאט אוקוג'אבה
בולאט אוקוג'אבה (ברוסית: Булат Окуджава, בגאורגית: ბულატ ოკუჯავა; 9 במאי 1924 – 12 ביוני 1997) היה משורר, מלחין, זמר, וסופר סובייטי בשפה הרוסית ממוצא גאורגי-ארמני. כתב יותר 200 שירים שבהם חיבר את המילים ואת הלחן.
ביוגרפיה
בולאט אוקוג'אבה נולד במוסקבה, בירת ברית המועצות, למשפחת פעילים במנגנון המפלגה הקומוניסטית. אביו, שלווה אוֹקוּגַ'אבָה (ოკუჯავა), היה ממוצא גאורגי, ואימו ממוצא ארמני. זמן קצר לאחר הולדת הבן נשלח אביו לאזור הרי הקווקז ואימו המשיכה לעבוד במנגנון המפלגתי במוסקבה. בתחילת שנות ה-30 התבססה המשפחה בעיר טביליסי (גאורגיה), אך לאור חילוקי דעות בין אביו לבין לברנטי בריה, אביו הועבר לאזור הרי אורל והמשיך שם בעבודה במנגנון המפלגתי. בשנת 1937, במהלך הטיהורים הגדולים הוא נעצר ולא חזר מהכלא; אמו נעצרה ושוחררה רק בשנת 1955. בולאט אוקוג'אבה הנער חזר עם סבתו למוסקבה, ובשנת 1940 הם עברו לטביליסי.
באפריל 1942 התנדב אוקוג'אבה לצבא האדום. הוא הוצב ביחידה קרבית, נפצע, ולאחר החלמתו השתתף בקרבות עד סוף המלחמה.
בשנת 1946 התקבל ללימודים באוניברסיטת טביליסי וסיים אותה בשנת 1950. הוא החל לעבוד כמורה בכפר במחוז קלוגה.
בשנת 1956 פגש כמה משוררים, ולאחר שקיבל מהם ביקורת חיובית לשיריו, עבר לעיר קלוגה. בעיתון המקומי בעיר זו התפרסמו כמה משיריו. בשנת 1956 פרסם לראשונה ספר שירים.
בשנת 1959 חזר אוקוג'אבה למוסקבה. באותה שנה הוא התחיל לשיר את שיריו בליווי נגינה בגיטרה וזכה בפופולריות רבה. לפרנסתו עבד כעורך בהוצאה לאור, ואחר כך היה אחראי על מדור השירה בעיתון "ליטרטורניה גזטה" ("העיתון הספרותי").
בשנת 1961 ארגנו הופעה ראשונה שלו לקהל הרחב בעיר חרקוב. ב-1962 הוא התקבל לארגון המשוררים הסובייטי. באותה שנה הצטלם לראשונה בסרט בו הוא שר בעצמו את אחד משיריו. במהלך שנות ה-60 וה-70 כתב מספר רב של שירים ששולבו בסרטים שונים לרבות "תחנת רכבת בלרוסקי", "כובע קש", "השמש הלבנה של המדבר" ועוד.
במהלך שנות ה-70 שיריו הוקלטו והופיעו על תקליטים. במקביל הוקלטו שיריו בקלטות וקיבלו תפוצה רחבה. שירים רבים שלו הולחנו על ידי המלחין איסאק שוורץ ושולבו בסרטים.
אוקוג'אבה כתב מספר ספרים, שהראשון שבהם היה ספר אוטוביוגרפי שפורסם בשנת 1961.
עם תחילת הפרסטרויקה החל אוקוג'אבה בפעילות ציבורית רחבה. היה תומך נלהב של השינויים והפעילות של בוריס ילצין. בשנת 1989 הוא הקים את הסניף הרוסי של ארגון הסופרים הבינלאומי.
במהלך שנות ה-80 הופיע אוקוג'אבה רבות ברחבי רוסיה, ארצות הברית, קנדה, גרמניה וישראל. רבים משיריו תורגמו לעברית על ידי ד"ר גנאדי גונטר. ההופעה האחרונה שלו נערכה בפריז בקיץ 1995.
בשנת 1991 הוענק לבולאט אוקוג'אבה פרס רוסיה.
הוא נפטר ב-12 ביוני 1997 בבית חולים צבאי בקרבת פריז, ונטמן במוסקבה.